Pul qatırı

Pul qatırı, bəzən "smurfer" adlanır, oğurluq və ya fırıldaqçılıq kimi qeyri-qanuni yolla əldə edilmiş pulları köçürən şəxsdir. Pul qatırları pulları şəxsən özləri, kuryer xidməti vasitəsilə və ya başqalarının adından elektron şəkildə köçürür. Adətən, "qatıra" (pul köçürməsi ilə məşğul olan "qara kuryerə") köçürülən pulun kiçik bir hissəsi xidmət haqqı kimi ödənilir. Pul qatırları, adətən köçürdükləri pulun cinayət məhsulu olduğunu özləri də bilmədən qanuni məşğulluq adı altında onlayn rejimdə işə cəlb olunurlar. Oxşar üsullar qeyri-qanuni malların köçürülməsi üçün istifadə olunur.

 İncəlikləri 
Pul qatırları tez-tez internetdə "ödənişlərin emalı agentləri", "pul köçürmə agentləri", "yerli icraçılar" və s. oxşar vəzifələr adı altında iş elanları vasitəsilə cəlb olunurlar. Cinayətkarlar üçün əsl fayda qatırın (pul daşıyıcısının) gördüyü işdə deyil, onların riskli, aşkar pul köçürmələrindən uzaq durmalarındadır. Bəzi pul qatırları qarşı cinsdən olan cəlbedici şəxslər tərəfindən işə cəlb edilirlər.

Namizədlərdən özləri üçün nisbətən kiçik bir ödəniş çıxdıqdan sonra, vəsaiti qəbul edib uzaqdan işləyərək üçüncü tərəfə köçürmələri xahiş olunur. Qanuni şirkətlər bu cür işlər üçün depozit (escrow) xidmətlərindən istifadə edirlər. Onlayn cəlb olunan pull daşıyıcıları adətən fişinq hücumları, zərərli proqram təminatı və ya eBay kimi hərrac saytları ətrafında həyata keçirilən fırıldaqçılıq kimi onlayn dələduzluqlardan əldə olunan gəlirləri köçürmək üçün istifadə olunur.

Pul və ya mallar oğurlandıqdan sonra cinayətkar pulu və ya malları köçürmək üçün "qatırdan" istifadə edir, eyni zamanda cinayətin qurbanından və səlahiyyətlilərdən özünün əsl şəxsiyyətini və yerini gizlədir. Western Union kimi ani ödəniş mexanizmlərindən istifadə edərək, "qatır" oğruya geri qaytarıla bilən və izlənilə bilən əməliyyatı geri qaytarıla bilməyən və izlənilməyən bir əməliyyata çevirməyə imkan verir.

Əgər günahsız bir üçüncü tərəfin bank məlumatları ələ keçirilərsə, o, öz xəbəri olmadan "qatır" kimi istifadə oluna bilər ki, buna bəzən "ququ quşu smurfinqi" də deyilir.

Oğurlanmış və ya qanunsuz yolla əldə edilmiş mallarla ticarət edən cinayətkarlar, bağlamaları qəbul edən və onları poçt şöbələrinə yönləndirən vasitəçiləri işə götürmək üçün oxşar taktikalardan istifadə edirlər ki, cinayətkarı izləmək mümkün olmasın.

2016-cı ildə Brayan Krebs bildirib ki, Bitcoin bankomatları pul yuyulması üçün getdikcə daha populyarlaşır.

 Cəzalar 
Pul qatırları cinayət ortağı sayılırlar və cinayət təqibinə, habelə uzunmüddətli həbs cəzasına məruz qalmaq riski ilə üzləşirlər.

 Həmçinin bax 

 Nigeriya firıldağı
 Oğurluq mal alan
 Çirkli pulların yuyulması
 Qatır (qaçaqmal)
 Bağlama qatırı ilə fırıldaqçılıq
 Saman müqəvva (hüquq)
 Oğurluq
 Dələduzluq
 Kiber cinayətkarlıq

 İstinadlar 

 Əlavə ədəbiyyat 


Kateqoriya:Qeyri-qanuni peşələr
Kateqoriya:Dələduzluq
Kateqoriya:Çirkli pulların yuyulması